title: Az európai adatvédelmi biztos 2015. december 3-i határozata az adatvédelem etikai vonatkozásait vizsgáló külső tanácsadó testület (Etikai Tanácsadó Testület) létrehozásáról

text:
               28.1.2016

               HU

               Az Európai Unió Hivatalos Lapja

               C 33/1

         AZ EURÓPAI ADATVÉDELMI BIZTOS
   2015. december 3-i határozata
   az adatvédelem etikai vonatkozásait vizsgáló külső tanácsadó testület (Etikai Tanácsadó Testület) létrehozásáról
   (2016/C 33/01)
   AZ EURÓPAI ADATVÉDELMI BIZTOS,
   tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (1) és különösen annak 41. cikke (2) bekezdésére, valamint 46. cikke e) pontjára,
   mivel:

               (1)

               Az Európai Unió Alapjogi Chartájának 7. és 8. cikke, valamint az Európai Unió működéséről szóló szerződés 16. cikke biztosítja a magán- és családi élet tiszteletben tartását és a személyes adatok védelmét.

               (2)

               A 45/2001/EK rendelet 41. cikke (2) bekezdésének második mondata értelmében az európai adatvédelmi biztos feladata, hogy a személyes adatok feldolgozásával kapcsolatos minden ügyben tanácsokkal lássa el a közösségi intézményeket és szerveket, valamint az érintetteket.

               (3)

               A 45/2001/EK rendelet 46. cikkének e) pontja, amelyhez a szükséges részletszabályokat az európai adatvédelmi biztos 2012. december 17-i eljárási szabályzata (2) 38. cikkének (1) bekezdése állapítja meg, az európai adatvédelmi biztos feladatává teszi az információtechnológia és hírközlési technológia fejlődésének figyelemmel kísérését és a személyes adatok védelmére hatással lévő trendek azonosítását.

               (4)

               A technológiai fejlődés, mint például a nagyméretű adathalmazokkal végzett számítások és a gépek tanítása, lehetővé teszi a személyes adatoknak az egyre átláthatatlanabb és összetettebb formákban történő gyűjtését és felhasználását, ami így jelentős veszélyt jelent a magánéletre és az emberi méltóságra.

               (5)

               Az európai adatvédelmi biztos célja nyílt és tájékozott párbeszéd kezdeményezése a digitális etikáról, amely lehetővé teszi az EU számára, hogy egyszerre biztosítsa a technológia előnyeit a társadalom és a gazdaság számára és megerősítse az egyének jogait és szabadságait, különösen a magánélethez és az adatvédelemhez fűződő jogaikat.

               (6)

               Az európai adatvédelmi biztos 2015. szeptember 11-i véleménye – Egy új digitális etika felé: Adat, méltóság és technológia – bejelenti az Etikai Tanácsadó Testület felállítását.

         A KÖVETKEZŐKÉPPEN HATÁROZOTT:
   1. cikk
   Tárgy
   1.   Felállításra kerül egy, az adatvédelem etikai vonatkozásait vizsgáló külső tanácsadó testület (az Etikai Tanácsadó Testület, a továbbiakban: Tanácsadó Testület).
   2.   A Tanácsadó Testület tagjainak kinevezése 2016. február 1-jétől2018. január 31-ig szól.
   2. cikk
   Feladatok
   1.   A Tanácsadó Testület:

               a)

               elemzi az adatvédelem etikai vonatkozásait;

               b)

               kérésre ajánlásokat ad az európai adatvédelmi biztosnak;

               c)

               kutatási javaslatokat nyújt be, elősegíti a szakmaközi együttműködést;

               d)

               legalább két nyilvános jelentést készít;

               e)

               adott esetben tartósan vagy eseti jelleggel más szakértőket von be a munkájába különösen, ha az ilyen szakértők további ismeretekkel és tapasztalatokkal szolgálhatnak, amelyekkel a Tanácsadó Testület nem rendelkezik, beleértve az orvostudomány, az egészségügy, a pénzügyek, az energiaügyek, a politikai kormányzás, a rendészet vagy a biztonság területein szerzett tapasztalatokat;

               f)

               felvetéseket mutat be a szakmai közönségnek és a Tanácsadó Testület visszajelzéseinek eredményeit összeméri más szakmabeliek tapasztalataival.

         2.   A Tanácsadó Testület tevékenysége megbízható és szilárd tudományos alapokon, gyakorlati tapasztalatokon és körültekintő elemzésen alapul.
   3.   Az európai adatvédelmi biztos a Tanácsadó Testület eredményeit a nagyközönségnek műhelymegbeszéléseken és konferenciákon mutatja be.
   3. cikk
   Konzultáció
   Az európai adatvédelmi biztos kikérheti a Tanácsadó Testület véleményét az adatvédelem etikai vonatkozásaival kapcsolatos kérdésekben.
   4. cikk
   Tagság – Kinevezés
   1.   A Tanácsadó Testület legfeljebb hat, az adatvédelem etikai vonatkozásai kutatása és elemzése terén igazolhatóan kiemelkedő eredményeket felmutató személyből áll.
   2.   A tagokat személyes minőségükben jelölik ki.
   3.   A tagok teljes függetlenséggel végzik munkájukat, a Tanácsadó Testület tevékenységét vagy véleményét politikailag vagy gazdaságilag érintő, köz- vagy magánjogi szervezettel kapcsolatban fennálló bármely tényleges vagy lehetséges összeférhetetlenség nélkül.
   4.   Az egyének kinevezésük feltételeként kötelezhetőek a harmadik bekezdésben hivatkozott szervezetekkel a múltban fennállott vagy jelenleg fennálló kötődéseikről nyilatkozni, amennyiben az az összeférhetetlenség elkerülése érdekében szükséges.
   5. cikk
   Működés
   1.   A Tanácsadó Testület tagjai közül Elnököt választ.
   2.   A Tanácsadó Testület a személyes megjelenésen alapuló ülések mellett videokonferencia vagy egyéb megfelelő kommunikációs módszer alkalmazásával is tarthat ülést.
   3.   A Tanácsadó Testület egyetértésével az európai adatvédelmi biztos a testületen kívülről is hívhat meg a Tanácsadó Testület munkájában állandó vagy eseti jelleggel történő részvételre megfelelő szakértelemmel rendelkező szakértőket.
   4.   Az Elnök szintén jogosult megfigyelők meghívására a testület tevékenységein eseti jelleggel történő részvételre.
   5.   A testület tagjai, valamint a meghívott szakértők és megfigyelők megfelelnek a 45/2001/EK rendelet 45. cikkében meghatározott szakmai titoktartási követelményeknek. Az Elnök rendszeresen tájékoztatja az európai adatvédelmi biztost a testület munkájáról.
   6. cikk
   Az európai adatvédelmi biztos kötelezettségei
   1.   A Tanácsadó Testület tagjait az európai adatvédelmi biztos nevezi ki a pályázati felhívás közzétételét követően az előzetes kiválasztást végző bizottság véleménye alapján.
   2.   A Tanácsadó Testület titkársági feladatainak ellátásáról az európai adatvédelmi biztos gondoskodik. Az európai adatvédelmi biztos egy tisztviselője látja el a testület titkársági feladatait.
   3.   Az európai adatvédelmi biztos elfogadja a Tanácsadó Testület feladatmeghatározását és eljárási szabályzatát.
   4.   Az európai adatvédelmi biztos minden vonatkozó információt elérhetővé tesz a Tanácsadó Testület tevékenységével kapcsolatban a weboldalának egy erre a célra elkülönített részén.
   7. cikk
   Az ülések költségei
   1.   A Tanácsadó Testület tagjai munkájuk elismeréseként nem részesülnek díjazásban.
   2.   Az európai adatvédelmi biztos megtéríti a Testület tevékenységeiben részt vevők utazási és napidíjköltségeit.
   3.   Azonos feltételek mellett a meghívott szakértők és megfigyelők költségei is megtéríthetők, amennyiben a Tanácsadó Testület Titkársága megerősíti, hogy a részvételükre van fedezet a költségvetésben.
   8. cikk
   Nyilvános hozzáférés a dokumentumokhoz és a személyes adatok kezelése
   1.   Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletben (3) megállapított elveknek megfelelően a nyilvánosság hozzáférhet a Tanácsadó Testület által készített dokumentumokhoz.
   2.   A személyes adatok gyűjtését, kezelését és nyilvánosságra hozatalát az európai adatvédelmi biztos a 45/2001/EK rendeletben foglaltaknak megfelelően végzi.
   9. cikk
   Hatálybalépés
   Ezek a rendelkezések az aláírást követő napon lépnek hatályba; e szabályzatot az Európai Unió Hivatalos Lapjában ki kell hirdetni.

      Kelt Brüsszelben, 2015. december 3-án.

         Giovanni BUTTARELLI

            Európai adatvédelmi biztos

      (1)  HL L 8., 2001.1.12., 1. o.

      (2)  HL L 273., 2013.10.15., 41. o.

      (3)  HL L 145., 2001.5.31., 43. o.


title: 2011/609/EU: Az Európai Parlament határozata ( 2011. május 10. ) a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó elszámolása lezárásáról

text:
               27.9.2011

               HU

               Az Európai Unió Hivatalos Lapja

               L 250/241

         AZ EURÓPAI PARLAMENT HATÁROZATA
   (2011. május 10.)
   a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó elszámolása lezárásáról
   (2011/609/EU)
   AZ EURÓPAI PARLAMENT,

               —

               tekintettel a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2009. december 31-i fordulónappal záruló pénzügyi évre vonatkozó végleges éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2011. február 15-i ajánlására (05894/2011 – C7-0051/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (2) és különösen annak 185. cikkére,

               —

               tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0131/2011),

               1.

               jóváhagyja a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 342., 2010.12.16., 22. o.

      (2)  HL L 248., 2002.9.16., 1. o.

      (3)  HL L 90., 2007.3.30., 58. o.

      (4)  HL L 357., 2002.12.31., 72. o.


title: A Tanács 2003/543/KKBP határozata (2003. július 21.) az Európai Uniónak Latin-Amerikában és a Karib-térségben a kézi lőfegyverek és könnyűfegyverek destabilizációra vezető felhalmozódása és elterjedése elleni küzdelemhez való hozzájárulása tekintetében a 2002/589/KKBP együttes fellépés végrehajtásáról

text:
Fontos jogi nyilatkozat

|

32003D0543

Hivatalos Lap L 185 , 24/07/2003 o. 0059 - 0060

		A Tanács 2003/543/KKBP határozata(2003. július 21.)az Európai Uniónak Latin-Amerikában és a Karib-térségben a kézi lőfegyverek és könnyűfegyverek destabilizációra vezető felhalmozódása és elterjedése elleni küzdelemhez való hozzájárulása tekintetében a 2002/589/KKBP együttes fellépés végrehajtásárólAZ EURÓPAI UNIÓ TANÁCSA,tekintettel az Európai Uniónak a kézi lőfegyverek és könnyűfegyverek destabilizációra vezető felhalmozódása és elterjedése elleni küzdelemhez való hozzájárulásáról szóló, 2002. július 12-i 2002/589/KKBP együttes fellépésre [1] és különösen annak 6. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,mivel:(1) Az Európai Unió a 2001/200/KKBP tanácsi határozattal [2] döntött arról, hogy hozzájárul a kézi lőfegyverek és könnyűfegyverek ellenőrizetlen felhalmozódása és elterjedése elleni küzdelemhez, mivel ez veszélyt jelent a békére és a biztonságra, és rontja a fenntartható fejlődés kilátásait, többek között Latin-Amerikában és a Karib-térségben. Az Európai Uniónak az említett határozat értelmében történő hozzájárulása az Egyesült Nemzetek Leszerelési Ügyek Főosztálya (United Nations Department for Disarmament Affairs, DDA) nevében cselekvő, limai székhelyű Egyesült Nemzetek Regionális Központja a Békéért és a Fegyverkezés Csökkentéséért Latin-Amerikában és a Karib-térségben (United Nations Regional Centre for Peace, Disarmament and Development in Latin America and the Caribbean (UN-LiREC)) tevékenységéhez hatásosnak bizonyult a kézi lőfegyvereknek és könnyűfegyvereknek a régióban zajló ellenőrizetlen felhalmozódása és elterjedése elleni küzdelem terén egyes elemek előkészítő tevékenységeinek és előzetes végrehajtásának biztosításában. E tevékenységek folytatása érdekében a UN-LiREC és a DDA az Európai Unió további támogatását kérte.(2) Az Európai Unió a 2002/589/KKBP együttes fellépés 1. cikkében meghatározott célkitűzések megvalósítása érdekében azt tervezi, hogy megfelelő nemzetközi fórumokon, valamint regionális keretek között támogatást nyújt ehhez, nemzetközi szervezeteken, programokon és ügynökségeken, valamint regionális megállapodásokon keresztül.(3) A DDA nevében cselekvő UN-LiREC, a lőfegyverek, lőszerek és robbanóanyagok latin-amerikai és karibi regionális információs központja funkciójában azt az átfogó célt tűzte ki, hogy a térség államainak segítséget nyújt a regionális megállapodások és rendeletek végrehajtásában, és hogy számos konkrét projekt révén összehangolt fellépést alakít ki a tűzfegyverek kereskedelmének megakadályozására és a régió képességeinek és eszközeinek javítására.(4) A különböző UN-LiREC-projektek célkitűzései a bűnüldözési akadémiák kiképzőinek képzése, olyan eszköztár kifejlesztése, amellyel fokozható a legális lőfegyver-kereskedelem ellenőrzése, a lőfegyverek tiltott kereskedelmének megakadályozása és a tiltott lőfegyver-kereskedelem elleni küzdelem Latin-Amerikában és a Karib-térségben, a fegyvertöbblet megsemmisítésének elősegítése és a készletgazdálkodás javítása, valamint a parlamenti képviselők támogatása a lőfegyverekre, lőszerekre és robbanóanyagokra vonatkozó jogszabályok kialakításában.(5) A UN-LiREC és az Amerikai Államok Szervezete végzi az e projektek szerint folyó tevékenységet, más intézményekkel is együttműködve.(6) A Bizottság hozzájárult ahhoz, hogy megbízzák e határozat végrehajtásával.(7) Az Európai Unió ezért további pénzügyi támogatást szándékozik felajánlani a UN-LiREC tevékenységéhez, a 2002/589/KKBP együttes fellépés II. címével összhangban.(8) A Bizottság gondoskodik róla, hogy látható legyen az Európai Unió hozzájárulása a projekthez, főként a UN-LiREC által tett megfelelő intézkedések segítségével,A KÖVETKEZŐKÉPPEN HATÁROZOTT:1. cikk(1) Az Európai Unió a UN-LiREC által tervezett tevékenységek további támogatásával hozzájárul a kézi lőfegyverek és könnyűfegyverek destabilizáló, latin-amerikai és karibi felhalmozódása és elterjedése elleni küzdelemhez.(2) Az Európai Unió e célból pénzügyi támogatást nyújt az Egyesült Nemzetek Leszerelési Ügyek Főosztálya (DDA) részére – amelynek nevében a UN-LiREC jár el – olyan programokhoz, amelyek célja a bűnüldözési akadémiákon dolgozó kiképzők (oktatók) képzése konkrét tanfolyamok és szimulációs gyakorlatok segítségével, megfelelő eszköztár kialakítása annak érdekében, hogy segítsék a legális lőfegyver-kereskedelem ellenőrzésének fokozására tett erőfeszítéseket, a tiltott lőfegyver-kereskedelem megakadályozása és az ellene folyó küzdelem Latin-Amerikában és a Karib-térségben, a fegyvertöbblet megsemmisítésének és a készletgazdálkodás javításának elősegítése, valamint a parlamenti képviselők támogatása a lőfegyverekre, lőszerekre és robbanóanyagokra vonatkozó ellenőrző mechanizmusokról szóló jogszabályok kialakításában.(3) E határozat végrehajtásával a Bizottságot kell megbízni. E célból a Bizottság finanszírozási megállapodást köt az Európai Unió támogatás formájában megadott hozzájárulásának felhasználási feltételeiről a DDA-val, amelynek nevében a UN-LiREC jár el. A megkötendő finanszírozási megállapodás úgy rendelkezik, hogy a UN-LiREC, a DDA és a UN-LiREC partnerei kötelesek biztosítani az Európai Unió hozzájárulásának átláthatóságát, amelynek arányosnak kell lennie annak nagyságával.2. cikk(1) Az 1. cikkben említett célokra szánt pénzügyi referenciaösszeg 700000 euró.(2) Az (1) bekezdésben meghatározott összegből finanszírozott kiadások kezelését a közösségi eljárások és az Európai Unió általános költségvetésére alkalmazandó szabályok alapján kell végezni.3. cikkA Bizottság rendszeres jelentést tesz a Tanács illetékes szerveinek e határozat végrehajtásáról, a 2002/589/KKBP együttes fellépés 9. cikke (1) bekezdésével összhangban. Ez a tájékoztatás elsősorban a UN-LiREC/DDA által, a Bizottsággal fennálló szerződéses kapcsolata alapján teendő rendszeres jelentéseken alapul, ahogyan erről az 1. cikk rendelkezik.4. cikk(1) Ez a határozat 2003. augusztus 1-jén lép hatályba; az e fellépés végrehajtása során felmerülő költségek e naptól támogathatóak. Ez a határozat 2004. július 31-én hatályát veszti.(2) Ezt a határozatot az elfogadása után 10 hónappal felül kell vizsgálni.5. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. július 21-én.a Tanács részérőlaz elnökF. Frattini[1] HL L 191., 2002.7.19., 1. o.[2] HL L 72., 2001.3.14., 1. o.--------------------------------------------------


title: A Bizottság határozata (2003. március 25.) az emberkereskedelemmel foglalkozó szakértői csoport elnevezésű tanácsadó csoport létrehozásáról

text:
Fontos jogi nyilatkozat

|

32003D0209

Hivatalos Lap L 079 , 26/03/2003 o. 0025 - 0027

		A Bizottság határozata(2003. március 25.)az "emberkereskedelemmel foglalkozó szakértői csoport" elnevezésű tanácsadó csoport létrehozásáról(2003/209/EK)AZ EURÓPAI KÖZÖSSÉGEK BIZOTTSÁGA,tekintettel az Európai Unióról szóló szerződésre,mivel:(1) Az Unió az Uniót a szabadság, a biztonság és a jog érvényesülésének térségeként tartja fenn és fejleszti tovább.(2) Az Unió a szabadság, a biztonság és a jog érvényesülésének térségében biztosítja a polgárok magas szintű biztonságát. Ezt a célkitűzést a szervezett és egyéb bűnözés, így különösen a gyermekek sérelmére elkövetett bűncselekmények és az emberkereskedelem megelőzésével és az ezek elleni küzdelemmel valósítja meg.(3) Az Európai Unió alapjogi chartája 5. cikkének (3) bekezdése tiltja az emberkereskedelmet.(4) Az emberkereskedelem elleni küzdelemről szóló, 2002. július 19-i 2002/629/IB tanácsi kerethatározatban foglaltak értelmében az emberkereskedelem az alapvető emberi jogokat és az emberi méltóságot sértő súlyos bűncselekmény, amely a kereskedelemnek a származási, tranzit- és célországból álló teljes láncolatára kiterjedő multidiszciplináris megközelítést igényel.(5) Az Európai Tanács 1999. október 15-16-i tampere-i ülése felszólított az emberkereskedelem valamennyi formájának a megelőzésére. Az Európai Tanács 2002. június 21-22-i sevillai ülése a határozott fellépés szükségességét fejezte ki az emberkereskedelem elleni küzdelemben.(6) "Az emberkereskedelem megelőzése és az emberkereskedelem elleni küzdelem – a XXI. század globális kihívása" címmel 2002. szeptember 18-20-án megrendezett európai konferencia eredményeképpen megszületett Brüsszeli Nyilatkozat, amelyhez az ajánlásokat, normákat és a legjobb gyakorlatot tartalmazó melléklet is tartozik, kifejezte azt az igényt, hogy a Bizottság az emberkereskedelemmel foglalkozó szakértői csoportot hozzon létre.(7) E szakértői csoportnak érdemben hozzá kell járulnia az emberkereskedelem megelőzésének és az emberkereskedelem elleni küzdelemnek a továbbfejlesztéséhez, és lehetővé kell tennie a Bizottság számára, hogy az emberkereskedelemmel kapcsolatos bizottsági kezdeményezésekre vonatkozó véleményeket összegyűjtse.(8) Ennek megfelelően létre kell hozni ezt a szakértői csoportot, meg kell határozni megbízatásának idejét, és ügyvitelét meg kell szervezni,ELFOGADTA A KÖVETKEZŐ HATÁROZATOT:1. cikkTárgy(1) Az emberkereskedelemmel foglalkozó szakértői csoport – a továbbiakban szakértői csoport – néven tanácsadó csoport jön létre.(2) A szakértői csoport az emberkereskedelemhez kapcsolódó ügyek elbírálásához megfelelő szakértelemmel és képesítéssel rendelkező személyekből áll. Ez a szakértelem az emberkereskedelem elleni küzdelemben érintett EU-tagállamok és a tagjelölt országok közigazgatása, valamint kormányközi, nemzetközi és nem-kormányzati szervezetek számára végzett tevékenységeken, illetve állami vagy magánegyetemeken és intézményekben folytatott tudományos kutatáson alapul.2. cikkA szakértői csoport feladata(1) A Bizottság az emberkereskedelemmel kapcsolatos bármilyen ügyben konzultációt folytathat a szakértői csoporttal.(2) A szakértői csoport a Bizottság kérésére vagy saját kezdeményezésére véleményt vagy jelentést készít a Bizottság számára, kellő figyelemmel a Brüsszeli Nyilatkozatban kifejtett ajánlásokra.(3) Különösen, a szakértői csoport az ezeken az ajánlásokon alapuló jelentést nyújt be a csoport létrehozásától számított kilenc hónapon belül annak érdekében, hogy segítse a Bizottságot további konkrét európai szintű javaslatok kezdeményezésében.3. cikkA szakértői csoport összetétele(1) A szakértői csoport 20 tagból áll.(2) A szakértői csoport tagjai olyan személyek, akik tapasztalattal rendelkeznek az emberkereskedelem ellen folytatott küzdelemben, amely tapasztalat a következők számára folytatott tevékenységekből ered:a) az EU-tagállamok közigazgatása (hét tag),b) a tagjelölt országok közigazgatása (négy tag),c) az európai szinten működő, az emberkereskedelem területén jól dokumentált tapasztalatokkal és szakértelemmel rendelkező kormányközi, nemzetközi és nem-kormányzati szervezetek (kilenc tag).A szakértői csoport tagjai lehetnek továbbá az EU-tagállamokban állami és magánegyetemek és intézmények számára folytatott tudományos kutatásokon alapuló tapasztalatokkal rendelkező személyek, amennyiben őket a fent említett felek erre javasolják.(3) A szakértői csoportban a két nem legalább 40 %-os mértékben képviselteti magát.(4) A tagokat független szakértőként nevezik ki, akik nem képviselik azokat az államokat vagy szervezeteket, amelyek számára dolgoznak.4. cikkKinevezés(1) A tagokat a Bizottság nevezi ki igazolt szakértelmükre és tapasztalatukra vonatkozó objektív kritériumok alapján. A Bizottság nevezi ki a tagokat a következő szervezetek által javasolt valamennyi személyt tartalmazó jegyzék alapján:a) az EU-tagállamok kormányai,b) a tagjelölt országok kormányai,c) az emberkereskedelem megelőzésében és az emberkereskedelem ellen folytatott küzdelemben európai szinten aktívan részt vevő olyan nemzetközi, kormányközi és nem-kormányzati szervezetek, amelyeknek az emberkereskedelem elleni projektjeit az EU STOP I. vagy STOP II. programjának a keretében társfinanszírozták.Valamennyi említett tagállam, tagjelölt ország és szervezet legfeljebb három személyt jelölhet.(2) A Bizottság a tagok névsorát tájékoztatás céljából közzéteszi az Európai Unió Hivatalos Lapjában.5. cikkA megbízatás időtartama(1) A tagok megbízatásának időtartama egy év. A megbízatás megújítható.(2) A megbízatási idő lejártakor a szakértői csoport tagjai mindaddig hivatalban maradnak, amíg helyettesüket ki nem nevezik, illetve amíg kinevezésüket meg nem újítják.(3) A tagok megbízatása lemondás vagy elhalálozás esetén megszűnik. Ilyen esetben a tag helyébe a fennmaradó hivatali időre a 4. cikkben meghatározott eljárással összhangban másik személyt neveznek ki.(4) Az elvégzett feladatokért díjazás nem jár.6. cikkMunkacsoportokA 2. cikkben megállapított feladatának teljesítése során a szakértői csoport ad hoc munkacsoportokat hozhat létre. A munkacsoportok legfeljebb nyolc tagból állnak.7. cikkTovábbi szakértők(1) A szakértői csoport a napirend valamely pontját illetően különleges szakértelemmel rendelkező személyt felkérheti arra, hogy vegyen részt a szakértői csoport munkájában. A szóban forgó személy kizárólag annak a napirendi pontnak a megvitatásában vehet részt, amellyel kapcsolatosan felkérték.(2) A szakértői csoport meghívhatja a tagállamok, a tagjelölt országok vagy harmadik országok, illetve nemzetközi, kormányközi vagy nem-kormányzati szervezetek hivatalos képviselőit.8. cikkElnökség és Iroda(1) A szakértői csoport jelenlévő tagjainak kétharmados többségével eljárva tagjai közül egy elnököt és két alelnököt választ.(2) Az elnök és az alelnökök megbízatásuk lejártakor mindaddig hivatalban maradnak, amíg helyettesüket ki nem nevezik, illetve amíg kinevezésüket meg nem újítják.(3) Abban az esetben, ha az elnök vagy valamelyik alelnök megbízatása lemondással vagy elhalálozással szűnik meg, az elnök, illetve alelnök helyébe a fennmaradó hivatali időre az (1) bekezdéssel összhangban másik személyt neveznek ki.(4) Az Iroda az elnökből és az alelnökökből áll.(5) Az Iroda készíti elő és szervezi meg a szakértői csoport munkáját.(6) Az Iroda bármely munkacsoportból előadót hívhat meg, hogy részt vegyen az Iroda ülésein.9. cikkTitkári szolgáltatásokA Bizottság biztosítja a titkárságot a szakértői csoport, az Iroda és a munkacsoportok számára.10. cikkA bizottsági szolgálatok jelenléteAz érdekelt bizottsági szolgálatok képviselői jelen lehetnek a szakértői csoport, az Iroda és a munkacsoportok ülésein.11. cikkVélemények és jelentések(1) A szakértői csoport véleményeit és jelentéseit a Bizottsághoz nyújtja be. A Bizottság a vélemény vagy jelentés benyújtására határidőt szabhat meg.(2) A szakértői csoport tanácskozásain nem szavaznak. Amennyiben a szakértői csoport egyhangúlag fogad el egy véleményt vagy jelentést, közös következtetéseket állapít meg, és azokat csatolja a jegyzőkönyvhöz. Ha a szakértői csoport valamely véleményt vagy jelentést illetően nem jut egyhangú megállapodásra, tájékoztatja a Bizottságot a kifejtett különvéleményekről.(3) A Bizottság az Interneten közzéteheti a szakértői csoport nem bizalmas jellegű jelentéseit, véleményeit és eljárásait.12. cikkÜlések(1) A szakértői csoport a Bizottság meghívására a Bizottság székhelyén ülésezik.(2) Az Irodát a Bizottság székhelyén hívják össze az elnök kezdeményezésére, a Bizottság egyetértésével.13. cikkTitoktartásAz EK-Szerződés 287. cikke rendelkezéseinek a sérelme nélkül, a szakértői csoport tagjai nem hozzák nyilvánosságra a szakértői csoportban, illetve a munkacsoportban végzett munkájuk során szerzett információkat abban az esetben, ha a Bizottság tájékoztatja őket, hogy valamely vélemény vagy kérdés bizalmas jellegű. Ilyen esetekben az üléseken kizárólag a szakértői csoport tagjai és a Bizottság képviselői vehetnek részt.14. cikkHatálybalépésE határozat az Európai Unió Hivatalos Lapjában való kihirdetésének napján lép hatályba.Kelt Brüsszelben, 2003. március 25-én.a Bizottság részérőlAntónio Vitorinoa Bizottság tagja--------------------------------------------------


title: A Tanács határozata (2000. július 22.) az Európai felsőoktatási együttműködési program harmadik szakaszának (Tempus III) elfogadásáról (2000–2006) szóló 1999/311/EK határozat módosításáról

text:
Fontos jogi nyilatkozat

|

32000D0460

Hivatalos Lap L 183 , 22/07/2000 o. 0016 - 0016

		A Tanács határozata(2000. július 22.)az Európai felsőoktatási együttműködési program harmadik szakaszának (Tempus III) elfogadásáról (2000–2006) szóló 1999/311/EK határozat módosításáról(2000/460/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 308. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],tekintettel a Régiók Bizottságának véleményére [3]mivel:(1) Az 1999/311/EK határozatával [4] a Tanács elfogadta az Európai felsőoktatási együttműködési program harmadik szakaszát (Tempus III) (2000–2006).(2) E program a nem társult, de a 3906/89/EGK rendelet (Phare program) [5] vagy az annak felváltására szánt program értelmében gazdasági támogatásra jogosult közép-kelet-európai országokra, valamint a kelet-európai és közép-ázsiai partnerállamoknak történő segítségnyújtásról szóló, 1999. december 29-i 99/2000/EK, Euratom tanácsi rendelet [6] – amely a régi Tacis programot váltja fel – értelmében a korábbi Szovjetunió új független államaira és Mongóliára vonatkozik.(3) A 2. cikkbe illesztett lábjegyzet megállapítja, hogy "jelenleg" a program Albániára, Bosznia-Hercegovinára és Macedónia Volt Jugoszláv Köztársaságra vonatkozik.(4) Lényeges, hogy a jövőben a Tempus III program kiterjeszthető legyen a térség más országaira, különösen Horvátországra.A KÖVETKEZŐKÉPPEN HATÁROZOTT:1. cikkAz 1999/311/EK határozat a következőképpen módosul:1. A 2. cikk (1) bekezdése helyébe a következő szöveg lép:"A Tempus III a 3906/89/EGK rendelet (Phare program) vagy az annak felváltására szánt program értelmében gazdasági támogatásra jogosult közép- és kelet-európai nem társult országokra, valamint a 99/2000/EK, Euratom rendelet – amely a régi Tacis programot váltja fel – értelmében a korábbi Szovjetunió új független államaira és Mongóliára vonatkozik. Ezen országok megjelölése a továbbiakban: "jogosult országok"."2. Az 1. lábjegyzet el kell hagyni.2. cikkEz a rendelet az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 2001. július 17-én.a Tanács részérőlaz elnökL. Fabius[1] 2000. július 14-i vélemény (a Hivatalos Lapban még nem tették közzé).[2] 2000. május 29-i vélemény (a Hivatalos Lapban még nem tették közzé).[3] 2000. július 14-i vélemény (a Hivatalos Lapban még nem tették közzé).[4] HL L 120., 1999.5.8., 30. o[5] HL L 375., 1989.12.23., 11. o. A legutóbb az 1266/1999/EK rendelettel (HL L 161., 1999.6.20., 68. o.) módosított rendelet.[6] HL L. 12., 2000.1.18., 1. o.--------------------------------------------------